Risanje zvoka in DJ delavnica
2026-02-11 10:00 - 12:00 (Europe/Paris) | Maribor center / Kulturni inkubator
MKC Maribor se predstavi z enotama Kulturni inkubator in TV Metka.
V Kulturnem inkubatorju bodo otroci na delavnici »Risanje zvoka« spoznali način ustvarjanja vinilnih plošč v VINYL FABRIKI, izvedli nekaj zvočnih eksperimentov in zapeli pesem ali celo kaj zaigrali. Njihova glasba se bo v živo zapisovala na gramofonsko ploščo, ki jo bodo odnesli s seboj v šolo.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Srednjeveški Maribor – mesto za belim obzidjem
2026-02-11 10:30 - 12:30 | Maribor center / Sinagoga Maribor
V uvodnem delu bodo učenci spoznali različne poklice, ki skrbijo za ohranjanje kulturne dediščine in spoznali pomen varovanja dediščine. Seznanili se bodo z delom arheologov in restavratorjev konservatorjev. Kako se restavrirajo slike, kipi ali arheološke najdbe –od najdišča do razstavišča? V Vetrinjskem dvoru poteka prikaz na izbranih predmetih in ustvarjalne delavnice kolorizacije.
Sledi raziskovalni sprehod skozi mesto, kjer si udeleženci ogledajo stavbe zgodovinskega pomena, del pohoda pa vključuje spoznavanje dela CJKD SINAGOGA, katerega temeljne naloge so proučevanje, ohranjanje, negovanje in predstavljanje judovske kulturne dediščine. Učenci si ogledajo nekdanjo judovsko sinagogo in se seznanijo, kako so potekali konservatorsko restavratorski posegi. Seznanijo se tudi s posebnostmi in zanimivostmi judovske kulture, simboli, ki izhajajo iz judovskega izročila in s hebrejsko pisavo.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Maribere: Mojster in Margareta
2026-02-11 18:00 - 21:00 | Maribor center / Projektni prostor Freske
Naše naslednje srečanje bo 11. 2. ob 18. uri v Vetrinjskem dvoru (prostor Freske v 1. nadstropju). Pogovarjali se bomo o knjigi Mihaila A. Bulgakova Mojster in Margareta.
Pisatelja Mihael Aleksandrovič Berlioz in Ivan Nikolajevič Ponirev – Bezdomni sta se dobila pozno popoldan na spomladanski dan. Pogovarjala sta se o protiverski pesnitvi, ki jo je Bezdomni napisal za revijo, katere urednik je Berlioz. Ob pogovoru o Jezusu se pojavi nenavadna meglica, čez nekaj časa pa mimo pride tujec, ki govori perfektno rusko. Pristopi k Berliozu in pesniku ter se vključi v pogovor o Jezusu in ateizmu. Kasneje se izkaže, da je nenavadni tujec knez teme Woland. Oba želita oditi, vendar en od njiju pade pod tramvaj in umre, drug pa zaradi obupa pristane v psihiatrični bolnišnici, kjer spozna Mojstra. Mojster mu pove tudi za svojo skrivno ženo Margareto. Kasneje Margareta odigra vlogo gostiteljice Satanovega plesa, ki ga organizira Woland. Po koncu plesa se Wolandu pridružijo vsi njegovi spremljevalci in smo v središču zgodbe.
Mihail Afanasjevič Bulgakov (1891-1940) je bil ruski pisatelj, dramatik in prevajalec. Roman Mojster in Margareta pa velja za eno največjo mojstrovin 20. stoletja. Prvi osnutek je napisal že leta 1928, ampak ga je leta 1930 sežgal in je kasneje napisal še 5 različic. Zadnja različica je ob smrti Bulgakova bila nedokončana. Posthumno je roman objavila njegova žena.
Vabljeni, da preberete roman in se udeležite srečanja.
Preostali dogodki sezone:
11. 3. 2026 Ana Schnabl: Mojstrovina
8. 4. 2026 Thomas Mann: Smrt v Benetkah13. 5. 2026 Manca G. Renko: Živalsko mesto
10. 6. 2026 Š. Jislová, T. Drahoňovská: Brez las
Vabljeni!

Povezava do originalnega članka

Gledališki labirint
2026-02-12 10:00 - 12:00 | Maribor center / SNG Maribor
Interaktivni vodnik po gledališču za mlade
Slovensko narodno gledališče Maribor v Kulturnem dnevniku sodeluje s programom Interaktivni vodnik po gledališču – Gledališki labirint. Učence popeljemo v labirint Slovenskega narodnega gledališča Maribor kjer odkrivajo skrivne prostore, ki jih ob obisku predstave sicer ne vidijo: zaodrje z zapletenim sistemom scensko-odrske tehnologije, gledališke delavnice, v katerih mojstrice in mojstri izdelujejo opremo, skladišča, kjer se ta hrani, pa vijugaste hodnike, ki vodijo pod odre s skritimi loputami. Izbrskajo zanimivosti iz več kot 160-letne zgodovine gledališča v Mariboru. Skozi vznemirljivo pustolovščino spoznajo nekatere gledališke poklice, ki ohranjajo znanja in spretnosti mojstrov šiviljskih, čevljarskih, lasuljarskih in drugih dragocenih obrti, ter se seznanijo z različnimi načini umetniškega in tehniškega ustvarjanja gledališke umetnosti. V Vetrinjskem dvoru sledijo poustvarjalne delavnice na temo labirinta.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Skrinjica sinjega maka 10+
2026-02-13 17:00 | Sodni stolp
Skrinjica sinjega maka 10+

Bina Štampe Žmavc / Koprodukcija z Maison internationale des arts de la marionnette, Montreal, Kanada

Pripoved o minevanju in počasnem bledenju besed, ki razpira prostor nežnosti in ljubezni.

Nakup kart

Povezava do originalnega članka

[Galerija Media Nox] Timi Sitar in njegova rdeča nit
2026-02-13 18:00 - 2026-03-12 18:00 | Galerija Media Nox
RAZSTAVA V GALERIJI MEDIA NOX
TIMI SITAR IN NJEGOVA RDEČA NIT
Otvoritev: Petek, 13. februar 2026 // ob 18.00 // Galerija Media Nox
V petek, 13. februarja 2026, bo v Galeriji Media Nox odprtje razstave Timi Sitar in njegova rdeča nit. Razstava bo na ogled do 12. marca 2026.
Timi Sitar (r. 2000) si je svojo umetniško pot začrtal v Mariboru, kjer je živel, ustvarjal in obiskoval Srednjo frizersko šolo Maribor. Tekom dijaških let si je s svojim prepoznavnim simbolom »človečka«, ki simbolizira človeškost, človeško izkušnjo in eksistenco v sodobnem svetu, in ga najdemo skorajda povsod po Mariboru v obliki manjših nalepk ali grafitov, ustvaril subtilno prezenco. Timijevega »človečka« najdemo tudi v grafičnem in modnem oblikovanju, ki sta dodatni veji k njegovemu sicer primarnemu umetniškemu ustvarjanja v tehniki kiparstva. Kiparska dela izdeluje v različnih materialih, pri katerih prevladujejo manjše ali plastike srednje velikosti iz betona. Timi trenutno obiskuje Design Academy Eindhoven na Nizozemskem. Zaenkrat še ni razstavljal v UGM, Kibli, Tkalki, Tate Modernu ali Cukrarni Ljubljana.

Timi Sitar v svoji umetniški praksi vseskozi izhaja iz sebe in svoje biti, oziroma izkušnje v dani okolici. Vodilo za navdih najde v doživetih trenutkih, ki jih je delil z ljudmi blizu sebe, kot tudi z ljudmi, s katerimi je navezal šele prvi stik. Ob tem se dogaja več vzporednih konstant, ki jim je umetnik priča in jih zavedno ali nezavedno ponotranja ter, po potrebi, predeluje. Zase namreč pravi, da ima ljudi rad in je za njihovo dobrobit pripravljen storiti marsikaj, vendar se kot vztrajna antiteza tovrstnemu značaju avtorja, velikokrat pojavijo hinavščina, zavist in nevoščljivost. Paradigma umetnikove izkušnje bi se torej lahko glasila »dobrota je sirota«. To je Timijeva rdeča nit življenja, s katero želi v sodobnem svetu nasičenim s sebičnimi, močno individualiziranimi interesi ljudi, ustvariti sporočilo (o)sebe, ki navigira življenje z jasnimi dobrosrčnimi vrednotami, zavedajoč se potencialnih nevarnosti, ki mu_ji ob tem pretijo. Na razstavi se avtor predstavlja s kipci manjšega formata v tehniki betona, ter s centralnim kipom naravne velikosti, prav tako v tehniki betona. Figuralika kipcev je jasno razpoznavna, gre namreč za »človečke«, ki pa tokrat ne stojijo pokonci in ne predstavljajo ciničnega, družbeno kritičnega značaja umetnika, temveč so padli na hrbet, omagali in podlegli krutosti človekove izkušnje kapitalističnega sveta, ki po tihem pronica tudi v umetniško sceno. Občutja nemoči se amalgamirajo v osrednji, na pol ležeči plastiki, ta pa je dokončno onemogla zaradi pritiska teže propadlih človeških odnosov, propadlega moralnega blagostanja in vsesplošnega manka človeške pristnosti. Zgodi se razčlovečenje, a hkrati tudi katarzično očiščenje vsega doživetega in preživetega.
Kuratorka in avtorica besedila: Klara Zadravec, univ. dipl. um. zgo, univ. dipl. ang.

Povezava do originalnega članka

Valentinov koncert: Žan Videc
2026-02-13 19:00 | Maribor center / Sodni stolp
Na predvečer valentinovega bo Sodni stolp prizorišče očarljivega glasbenega dogodka. Žan Videc, zmagovalec 43. Festivala Melodije morja in sonca s skladbo Neznano ter prejemnik nagrade natečaja RADIO SI »Standouts«, bo premierno predstavil svoj novi album Neznano, ki ga je izdal konec decembra 2025.
Album, ki je že ob izidu pritegnil veliko pozornosti, bo zdaj prvič zaživel tudi v celostni koncertni obliki. Žanov prepoznaven pop–soul slog, izjemen vokal in energična odrska prezenca ga redno uvrščajo na največje slovenske odre ter dogodke doma in v tujini. Na koncertu bo s svojo zasedbo predstavil nove skladbe z albuma Neznano ter največje dosedanje uspešnice – v edinstvenem, čustvenem in sodobnem glasbenem večeru, ki razkriva Žana v njegovi najbolj avtentični in umetniško dovršeni podobi. ZASEDBA Žan Videc, vokal
Goran Sarjaš, bas
Marko Hrvatin, kitara
Žan Hauptman, klaviature
Jure Rozman, bobni
Sara Lamprečnik, back vokal VSTOPNICE
Early Bird (do 16. 1.) • 15 €
Predprodaja • 20 €
Na dan dogodka • 24 €

Povezava do originalnega članka

Komorni orkester iz Basla
2026-02-13 19:30 - 20:00 | Maribor center / Dvorana Union
3. koncert Orkestrskega cikla 2025/2026
Deljana Lazarova, dirigentka
Alexandra Dovgan, klavir
Spored
Clara Schumann: Koncert za klavir in orkester v a-molu, op. 7
Emilie Mayer: Simfonija št. 4 v h-molu
***
Nana Forte: Odtenki moje tišine
Robert Schumann: Koncert za klavir in orkester v a-molu, op. 54
Komorni orkester iz Basla je eden od izvrstnih orkestrov, ki redno gostujejo na mariborskem odru. Navdušuje s svojo odličnostjo in domiselno sposobnostjo preobrazbe. Tokrat se bodo glasbeniki poklonili visoki okrogli obletnici Koncertne poslovalnice in nam postregli z edinstvenim sporedom. Občudovali bomo moč žensk v glasbi danes in v preteklosti, dve vzpenjajoči se zvezdi in čudovito glasbo, ki po dolgem času neupravičene pozabe danes končno blesti na koncertnih odrih.
Orkestru, ki bo igral pod taktirko bolgarske dirigentke Deljane Lazarove, ki se ponaša z vrsto mednarodnih uspehov, se bo pridružila mlada ruska pianistka Alexandra Dovgan. Alexandra Dovgan je prava senzacija najuglednejših svetovnih odrov, kjer navdušuje s svojim mojstrstvom in zrelostjo, čeprav je še najstnica.
Večer bo odprl Klavirski koncert Clare Schumann, mladostno, a globoko občuteno delo, ki ga je Clara Schumann napisala pri štirinajstih letih. Delo je polno virtuoznih pasaž in nežne lepote, ki priča o veščinah takrat že po vsej Evropi priljubljene solistke ter genialnosti mlade skladateljice. Sledilo bo novo odkritje, Simfonija št. 4 nemške skladateljice Emilie Mayer, ki je bila sodobnica C. Schumann. Gre za presunljivo močno stvaritev ene najpomembnejših, a vendarle dolgo spregledanih skladateljic simfonične glasbe 19. stoletja. Po premoru bomo zavili v sodobni čas in si privoščili trenutek ponotranjenosti z v Mariboru živečo skladateljico Nano Forte in njenim delom Odtenki moje tišine, ki raziskuje nežne zvočne pokrajine in čustvene globine. Koncert bo zaključil Klavirski koncert v a-molu Roberta Schumanna, občuteni preplet silovitosti, nežnosti in elegance ter ena najlepših mojstrovin klavirske glasbe 19. stoletja.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka

Smrt in mleko
2026-02-13 20:00 | IntimniKino v GT22
IntimniOder.GT22

Smrt in mleko je. Je predstava. Je avtorski projekt in je kolektivno delo skupine, ki preko zgodb, podob in ubadanja s samim seboj raziskuje odnos do začetkov, koncev in vsega, kar smo pustili za sabo.

Avtorski kolektiv: Luka Piletič, Rok Kravanja, Tilen Kožamelj, Zoran Petrovič, Tončica Knez
Produkcija: Moment, Hiša otrok in umetnosti
Vstopnice: 8 / 5 / 0 EUR, https://moment.si/samopostrezna/
Več informacij o predstavi TUKAJ.

Povezava do originalnega članka

Veličastna za umret
2026-02-13 20:00 - 21:00 | Maribor center / Dvorana generala Maistra
Čudovito razglašene pevske bravure Florence Foster Jenkins nam je pred leti odlično predstavil z oskarjem ovenčani film, tokrat pa jih bomo z izjemno Polono Vetrih deležni v živo. Zgodba o pevki, ki je popolnoma brez posluha razprodala slovito koncertno dvorano Carnegie Hall, pa ni zgolj zabavna komedija, temveč ganljiva pripoved o neomajni volji in pogumu. Ter nauk, da je v življenju treba sanjati velike sanje. Tudi če kdaj prestopijo meje lastnih (z)možnosti.
Pomembno: presedanje abonentov Komedije je možno le med abonmajskimi redi (Ponedeljek in Petek), ne pa tudi v terminih za izven, ki niso del abonmajskega programa. Abonente vljudno prosimo, da presedanja uredijo v času dopoldanskih uradnih ur Informacijske pisarne (med 10. in 13. uro), lahko tudi preko telefona ali e-pošte. Presedanja v primeru razprodanih terminov ne moremo zagotoviti. Zahvaljujemo se vam za razumevanje.

Povezava do originalnega članka

Stand up večer z Avtmigeci
2026-02-13 20:00 - 22:00 | Kulturni inkubator
STAND UP VEČER
Z AVTMIGECI
Petek, 13. februar 2026 // ob 20.00 // Kulturni inkubator
Kulturni inkubator gosti serijo brezplačnih Stand up večerov z Avtmigeci, na katerih na oder stopijo mladi stand up komiki, ki so šele na začetku svoje kariere in pa tisti bolj izkušeni, ki želijo preizkusiti nove šale. Stand up večeri so ob petkih v Kulturnem inkubatorju, naslednji je v petek, 13. februarja 2026, ob 20. uri.

Pridi na brezplačen stand up večer. Ne, ne boste vi tisti, ki boste stali, pripravili bomo stole, kjer se boste udobno namestili in se prepustili zabavnim nastopom stand up komikov, ki bodo premierno preizkušali na novo pripravljene materiale.
David Gorinšek kot stand up komik sedem let nastopa na odrih po celi Sloveniji, občasno nastopa še v Zagrebu in Budimpešti. Kot producent organizira večere smeha, med katerimi so najbolj znani Stand up Avtmigeci. In nekaj Avtmigecev bo pripeljal na oder Kulturnega inkubatorja, kamor bo stopil tudi sam. Na odru bodo ob Davidu Gorinšku še Blaž Curk, Luka Dimitrijević, Aleksander Onišak, Vanja Blagus in Gašper Galun.
Nastop Avtmigecev se v Kulturnem inkubatorju začne ob 20. uri in je brezplačen.

Povezava do originalnega članka

Posvet o strategiji razvoja prostovoljstva v MOM
2026-02-14 09:00 | Vetrinjski dvor
12. 2. 2026 ob 9.00, Vetrinjski dvor
Posvet o strategiji razvoja prostovoljstva v MOM
Mestna občina Maribor v sodelovanju s Slovensko filantropijo (Slovenska mreža prostovoljskih organizacij) in Pekarno Magdalenske mreže (mreža “Prostovoljstvo v Mariboru”) četrtek, 12. 2. 2026, med 9.00 in 13.00 v veliki dvorani Vetrinjskega dvora (Vetrinjska 30) organizira posvet o strategiji razvoja prostovoljstva v MOM.

S strategijo želimo izpostaviti prostovoljstvo kot pomembno družbeno vrednoto, krepiti njegovo prepoznavnost in razvoj. S tem na lokalni ravni dopolnjujemo Strategijo razvoja prostovoljstva v Republiki Sloveniji do leta 2030. Strategija se nam zdi pomemben korak k spodbujanju prostovoljstva v lokalnem okolju, ki naj vodi v razvoj empatije, pripadnosti, sodelovanja in krepitev solidarnosti.

Povezava do originalnega članka

Papirnate maske s Polono Poklukar
2026-02-14 10:00 - 13:00 | Maribor center / Izba
Ko se približuje pustni čas, je čas za igro, preobrazbo in malo norčavosti! Na delavnici papirnatih mask bomo ustvarjali pisane, zabavne in skrivnostne maske, s katerimi se lahko za pust preleviš v kogarkoli si zaželiš. Iz papirja, barv in domišljije bodo nastali unikatni obrazi, ki kličejo po smehu, plesu in pustnih vragolijah. Pridi in si svojo pustno masko ustvari kar sam!
Zakaj se udeležiti delavnice?

Spodbudimo ustvarjalnost in domišljijo z igrivim ustvarjanjem iz papirja.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
Prispevek: 5,00 EUR z DDV / posamična (1 odrasel in 1 otrok). Materiali so vključeni.
O mentorici:
Polona Poklukar je diplomirala iz likovne umetnosti na mariborski Pedagoški fakulteti (2004) in zaključila študij ilustracije in grafike na Akademiji za umetnost, arhitekturo in dizajn v Pragi (2001). Ustvarja na področju produktnega dizajna, scenskega in kostumskega oblikovanja, ilustracije in prostorske instalacije. Predstavila se je na številnih razstavah in festivalih doma in v tujini. Je ena izmed soustanoviteljic mariborskega neodvisnega razstavno-prodajnega prostora Salona uporabnih umetnosti. Pod blagovno znamko Polona Poklukar ( https //www.polonapoklukar.com ) oblikuje nakit, klobuke, svetila … Leta 2014 je v okviru Meseca oblikovanja v Ljubljani prejela nagrado s področja modnega oblikovanja, ter leta 2017 nagrado International Design Academy, A’ Design Award & Competition, na področju produktnega oblikovanja. Živi in dela v Mariboru.

Povezava do originalnega članka

Otroško pustovanje v Domu kulture Pekre
2026-02-14 15:00 | dogodki-2026-02-03t140930994
Velike in male maske – vabljene na otroško pustovanje!
Pust je čas veselja, smeha in norčij, zato vabimo vse male in velike maškare, da se nam pridružite na nepozabnem otroškem pustovanju! Čaka vas pisano pustno dogajanje, polno zabave, glasbe, plesa in smeha. Brez kurentov seveda ne bo šlo!
Pripravite svoje kostume, povabite prijatelje in skupaj ustvarimo pravo pustno pravljico.
Veselimo se vašega obiska!

Povezava do originalnega članka

Pust Vetrinjski!: (Fl)etno družinsko pustovanje
2026-02-14 16:00 - 19:00 | Maribor center / Atrij
Pustno rajanje se nezadržno bliža, zato vabimo vse male in velike pustne navdušence na Marsov tradicionalni družinski Pust Vetrinjski! Nadenite si pustno masko in uživajte v dnevu polnem smeha, ustvarjalnosti in norčavosti.
V Vetrinjski dvor na pustno rajanje vedno povabimo vse vrste in oblike šem! Doma narejene, morda kupljene in lastnoročno dodelane, skupaj zbite, našite in spletene, reciklirane in kreativne, predvsem pa narejene z ljubeznijo in dobrimi nameni. In letošnje leto ni izjema.
Drage pustne maske vseh vrst – DOBRODOŠLE!
Otroci in starši lahko skupaj sodelujete na ustvarjalni pustni delavnici, kulinarika vabi na pokušino pustnih mišk, dvorišče ponuja prostor za igro in raziskovanje pustnih posebnosti. V MARSovi lepotilnici ne bodo manjkale poslikave obraza in rok. Vsekakor bo živahno in norčavo, saj bo za pustno rajanje poskrbela glasbena skupina Agata Fo. Našo ljubezen nad doma izdelanimi pustnimi maskami bomo okronali z natečajem za najbolj izvirno masko. Škarje in ideje na pla(t)no – naj zmaga najboljša!

REDOSLED:
16.00-19.00

USTVARJALNICA // Maškarada
IGRARAJE // Igre na dvorišču
KULINARIKA // Nekaj mastnega in slastnega
POSLIKAVE OBRAZA // Marsova pustna lepotilnica

17.30 KONCERT // Agata Fo
18.30 PUSTNA PISTA // Doma narejene maškare se predstavijo
18.45 NAGRADE ZA IZVIRNE // Izbor najboljše doma narejene maske
Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
🎟️ Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
🎟️ Prispevek: 10,00 EUR z DDV / posamična (1 odrasel in 1 otrok)
🌈 Več: info@marsmaribor.org, http://www.marsmaribor.org/
🌟 O MARSu:
Zavod MARS Maribor smo skupnost pedagogov in ustvarjalcev, ki se posveča neformalnemu izobraževanju v kulturi. Namen našega delovanja je na sproščen način širiti ter predajati raznovrstna znanja, ustvarjalnost, izkušnje in ročne spretnosti. Krepiti želimo programe, ki se sistematično posvečajo kulturno-umetnostni vzgoji. Naše delo izhaja iz želje spodbuditi posameznika, da zraste v čutečo, čuječo, razmišljujočo, ustvarjalno in kritično osebo. Zato pripravljamo dogodke, druženja in izobraževanja s področja umetnosti, kulture in kulturno-umetnostne vzgoje.
🌟 O glasbeni skupini:
Zasedba AngataFo je nastala iz želje igranju in poustvarjanju tradicionalnih afriških melodij, za katere je značilna pristnost, veselje do življenja, globoko doživljanje in zahtevna ritmika. Repertoar skupine vsebuje malijske, gvinejske, kenijske, senegalske tradicionalne melodije z avtorskimi aranžmaji, pa tudi avtorske skladbe, ki jih bomo na Pust Vetrinjski! dopolnili z izborom slovenskih ljudskih pesmi. Zasedba Angata Fo verjame v karizmatičnost repetitivnih malijskih tradicionalnih ritmov, subtilnega, a odločnega zvoka violine, afriških kitarskih rifov, zmešanih z jazzovskimi harmonijami. Tokrat se jim bo na odru pridružil še iranski basist Behrang Azhdari.
Glasbeniki:
Urška Gajšt: glas
Beno Soršak: el. kitara, ak. kitara, stranski vokal
Špela Huzjak: violina, stranski vokal
Behrang Azhdari: el. bas
Tina Sovič: djembe, afriška buča, drobna tolkala

Povezava do originalnega članka

Cikel ljudske glasbe #1
2026-02-14 19:00 - 22:00 | Kulturni inkubator
KONCERT KULTURNO UMETNIŠKEGA DRUŠTVA ŠTUDENT
CIKEL LJUDSKE GLASBE #1
Sobota, 14. februar 2026 // ob 19.00 // Kulturni inkubator
Na Ciklu ljudske glasbe v Kulturnem inkubatorju se bo s širokim repertoarjem ljudske glasbe predstavilo Kulturno umetniško društvo Študent.

Ob Dnevu Maribora 2025 je Mladinski kulturni center Maribor v Kulturnem inkubatorju gostil Akademsko folklorno skupino Študent, ki deluje pod okriljem KUD Študent. Nastop je naletel na izjemen odziv občinstva, zato v letu 2026 MKC Maribor nadaljuje in nadgrajuje sodelovanje s KUD Študent. Cikel slovenske glasbe prinaša slovensko ljudsko glasbeno izročilo kot živo in sodobno prakso, ki jo z veliko predanostjo ohranjajo mladi glasbeniki.
‘‘Predstavili se bomo s širokim repertoarjem ljudske glasbe, ki sega od Trsta pa vse do Prekmurja. Drznili si bomo predstaviti sodobnejše priredbe ljudske glasbe, seveda pa ne bomo pozabili na starejše, originalne zapise.’’
– KUD Študent
Člani glasbenega sestava AFS Študent že sedmo leto delujejo v nespremenjeni zasedbi, kar se odraža v njihovi izjemni ubranosti in povezanosti na odru. Njihov glasbeni izraz temelji na kontinuiteti, ki jim omogoča suvereno in ustvarjalno interpretacijo tradicije. Vsaka pesem zazveni s toplino in energijo, ki poslušalce popelje v čas, ko je bila ljudska glasba neločljiv del vsakdanjega življenja. Cikel tako poudarja, da ljudska pesem ni le dediščina preteklosti, temveč pomemben del sodobne kulturne krajine.

Povezava do originalnega članka

Pustno rajanje z Romano
2026-02-15 11:00 - 12:00 | Maribor center / Dvorana generala Maistra
3. predstava abonmaja Kekec 2025/2026
Tudi letos bomo rajali s priljubljeno glasbenico Romano Krajnčan, »njene pesmi so zakon«, pravijo mali in veliki otroci. Skupaj bomo prepevali Maškare, Murenčke, Hudo mravljico, Zajčka Zlatka, Žabice in še mnoge druge uspešnice.
Romana je v goste povabila prav posebnega in zanimivega gosta, ki poje in pleše tudi muco Potepinko in gusarja ter imenitne plesalce plesne šole Vibe, ki osvajajo številne nazive državnih, evropskih in celo svetovnih prvakov. Pripravite se na nepozabne plesne zgodbe in pisano pustno rajanje!
Predstava traja 70 minut.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.

Povezava do originalnega članka

Smrt in mleko
2026-02-15 20:00 | Intimni oder GT22 22 Glavni trg Maribor, Upravna enota Maribor, 2000 Slovenia

Začetki fotografije
2026-02-16 17:00 | PEKARNA MAGDALENSKE MREŽE
16. 2. 2026 ob 17.00, Pekarna Magdalenske mreže
Predavanja iz umetnostne zgodovine: Ujeti trenutek

Začetki fotografije

V ponedeljek, 16. 2. 2026 te ob 17.00 vabimo v prostore Pekarne Magdalenske mreže na predavanje iz umetnostne zgodovine. Letošnja tema bo Zgodovina fotografije, prvo predavanje pa se nanaša na njene začetke.

Že osmo leto zapovrstjo nadaljujemo z brezplačnim ciklom predavanj, srečanja se odvijajo tedensko v razponu dveh mesecev in trajajo dve šolski uri. Potekajo vsak ponedeljek ob 17.00. Predavanja izvaja dipl. umetnostni zgodovinar Simon Žlahtič.

Letošnji cikel bo tako zavzemal zgodovino fotografije, njen razvoj, predstavil različne tehnike in šole, kot tudi predstavil temeljne fotografinje in fotografe za poznavanje zgodovine fotografije. Našteto bo zajeto v osmih predavanjih, v katerih bomo obdelali različne teme, kot so: začetki fotografije, portret 19. stoletja, žurnalistična fotografija, umetniška fotografija, fotografsko eksperimentiranje, realizem in impresionizem v fotografiji, fotografi na slovenskem, modernistična fotografija, aktivistična fotografija, fotografija kot dokumentiranje land arta, digitalna fotografija, sodobna fotografija.

Predavanja bodo podprta z obilico slikovnega materiala. Tekom predavanj si bomo ogledali več kot 300 fotografij, za nazornejše razumevanje in spoznavanje fotografije.

Zgodovina fotografije se ne začne leta 1826 s prvo fotografijo, ki se nam je ohranila do današnjih dni. Začela se je mnogo prej s preučevanjem in opazovanjem senc in svetlobe. Nadaljevala se je s poskusi slikanja kot sredstva dokumentiranja in posnemanja narave. Konec 18. stoletja so bili že na voljo vsi tehnični pogoji za nastanek fotografije. Potrebno je bilo le še povezati izsledke in počakati na ugodne družbene razmere. Od camere obscure do bogastva množice tehnik fiksiranja podobe na nosilec.

Teme predavanj:
Začetki fotografije, portretno 19. stoletje, fotografija na prelomu stoletja, modernizem v fotografiji pred 2. sv. Vojno, realistične smeri v fotografiji pred 2.sv vojno, modernizem v fotografiji po 2. sv. Vojni, fotografija 60., 70. let, fotografija po letu 80

Povezava do originalnega članka

Viki Grošelj • Kjer v senci mogočnih gora zbledi človeški napuh …
2026-02-17 18:00 - 19:00 | Maribor center / Sodni stolp
Predstavitev knjige Makalu 8481 m, Prvi slovenski osemtisočak in čas po njem in pogovor z alpinistom Vikijem Grošljem
Oktobra 2025 je minilo natanko 50 let, odkar so slovenski alpinisti stopili na prvi slovenski osemtisočak. Na 8481 metrov visoki Makalu se niso povzpeli po smeri prvopristopnikov ali po kakšni drugi že preplezani smeri. V markantni 2500 metrov visoki južni steni gore so preplezali prvenstveno smer. Viki Grošelj je bil tega leta prvič v Himalaji, bil je najmlajši član odprave in Makalu ga je zaznamoval za zmeraj.
Kot sam pravi: »Pred tako mogočno goro zbledi ves človeški napuh.« Ob 50-letnici prvega slovenskega osemtisočaka nas bo vrhunski slovenski alpinist povabil pod mogočno južno steno Makaluja, kjer so slovenski alpinisti zapisali zgodovino, ki je osupnila celo Reinholda Messnerja.
V predavanju in predstavitvi svoje zadnje knjige Makalu 8481 m, Prvi slovenski osemtisočak in čas po njem bo Viki Grošelj skozi spomine in razmisleke razkril, kaj je ta izjemen podvig pomenil za razvoj slovenskega alpinizma. Dogodek organizirata Planinsko društvo TAM in Kulturna četrt Minoriti.

Povezava do originalnega članka

[Mladi PEN gostuje] Iran, zloba in literarni potopisti
2026-02-17 19:00 - 22:00 | Kulturni inkubator
MLADI PEN GOSTUJE
Iran, zloba in literarni potopisi
Literarni večer z Aljošem Toplakom
Torek, 17. februar 2026 // ob 19.00 // Kulturni inkubator
»Pomisli – kako bizarno, da človek odmisli človeka v človeku.«
V torek, 17. februarja 2026, bo ob 19. uri v Kulturnem inkubatorju gostoval Mladi PEN. Literarni večer, naslovljen Iran, zloba in literarni potopisi z literarnim gostom Aljošem Toplakom bo vodila Tanja Špes.
Kako se literarni potopis razlikuje od potopisa? O čem lahko beremo v avtorjevih zgodbah in potopisih? Zakaj se bomo od vseh držav, ki so mesto našle v avtorjevem potnem listu in kratkih zgodbah, pogovarjali ravno o Iranu?

Aljoša Toplak se je rodil leta 1996 na Ptuju. Je potopisec, pisec kratkih zgodb, video esejist, filmar ter doktorski študent filozofije na Univerzi v Ljubljani. Kot urednik rubrike Centimetri sveta deluje pri reviji Mentor, je pa tudi sovoditelj podkasta Mnogo hrupa za nič.
VLJUDNO VABLJENE_I!

Dogodek organizirata MKC Maribor, literarni program MKC Črka in Mladi PEN Slovenija
Program MKC Maribor omogočata Mestna občina Maribor in Urad RS za mladino. Literarni večer spada v sklop literarnih prireditev, ki jih sofinancira Javna agencija RS za knjigo.

Povezava do originalnega članka

Kreativarna: 2D loop animacija
2026-02-18 17:00 | Maribor center / Kulturni inkubator, Koroška cesta 18
Kreativarna – brezplačne delavnice v Kulturnem inkubatorju
Februarska Kreativarna bo v Kulturnem inkubatorju potekala v sredo, 18. februarja 2026. Delavnica bo namenjena izdelavi 2D loop animacije. FB cover grafika Kreativarne Dobrodošli v Kreativarni – kreativni tovarni in kavarni! Na tokratni delavnici se posvečamo izdelavi 2D loop animacij. Skozi proces bomo spoznali osnove programa Cavalry in kako ustvariti preprost animiran motiv. Izdelke bomo marca uporabili na otvoritvi intermedijskega festivala Kreativfest, kjer se bodo predvajale v ozadju med DJ setom.
Delavnica je brezplačna.
Vodita jo mladi grafični oblikovalki in ustvarjalki Melani Kumin in Beti Trstenjak. Na srečanje prinesete svoj prenosnik.
Obvezne so predhodne prijave, zbiramo jih na spletni strani MKC Maribor.

Povezava do originalnega članka

Kvartet Slokar
2026-02-18 19:30 - 21:00 | Maribor center / Dvorana Union
Kvartet pozavn Slokar
Branimir Slokar, pozavna
György Gyivicsán, pozavna
Wassil Christov, pozavna
Benjamin Green, pozavna
Gosti:
Dijakinje in dijaki oddelka za trobila (mentor Mihael Švagan) s Konservatorija za glasbo in balet Maribor: Jaka Sotošek, Nina Krečič (tudi solo), Jaša Torkar Šifrar, Eva Kodrič, Matic Mandl, Oleksii Kucheriauyi
Baletnice in baletnik iz 1. letnika baletne šole (mentorica Helena Kriger) s Konservatorija za glasbo in balet Maribor: Taja Borković, Alicija Mlakar, Ariela Moraes Tavares, Relja Tomović, Sara Žnidarič, Ana Peklar, Lana Polak, Alja Poštrak, Lina Savec
Vid Žgajnar, tolkala
Spored
Jean-François Michel: Jubilejna uvertura
Simone Candotto: Fanfare za salpinks
Francesco Sponga: Druga francoska arija
Heinrich Schütz: Fili mi, Absalom, SWV 269
Giovanni Gabrieli: Canzon primi toni za 8 pozavn, Ch. 170
Michael Praetorius: Pet plesov iz zbirke Terpsihora
Wolfgang Amadeus Mozart: Uvertura iz opere Čarobna piščal
***
George Gershwin: Portret
Nino Rota: Izbor filmske glasbe
Leonard Bernstein: Izbor iz muzikala Zgodba z zahodne strani
Branimir Slokar je eden tistih gostov naših koncertnih ciklov, ki se jih občinstvo vedno znova iskreno razveseli. Tokrat bo razlog za praznovanje kar dvojni, saj bo sloviti pozavnist leta 2026 obeležil svojo 80-letnico, prav tako kot naša Koncertna poslovalnica!
V Mariboru rojenega virtuoza z mednarodno kariero, ki že tri desetletja živi v Švici, Mariborčani še vedno štejejo za svojega. Kot ustanovitelj znamenitega kvarteta pozavn, ki nosi njegovo ime, je s koncerti in številnimi posnetki za radio in televizijo pomembno prispeval k novemu razumevanju pozavne, ki je bila pred tem kot solistično glasbilo dolgo zapostavljena. O njegovem ugledu med drugim priča dejstvo, da je priznano podjetje za izdelavo trobil Kühn & Hoyer po njem poimenovalo več modelov pozavn. In na enega od njih igra tudi umetnik sam.
Kvartet Slokar je leta 2023 praznoval petdesetletnico delovanja in pod karizmatičnim Slokarjevim vodstvom še naprej navdušuje s tehnično briljanco, muzikalnostjo in bogatim repertoarjem, ki sega od zgodnjega baroka do sodobnosti. Tudi na tokratnem koncertnem večeru bodo člani kvarteta baročne mojstrovine povezali s sodobnimi skladbami: slišali bomo slavnostne fanfare, kot so bile v navadi ob posebnih priložnostih na starodavnih dvorih, glasbo klasicizma ter privlačen preplet jazzovske in filmske glasbe.
Ob tej priložnosti Kvartetu Slokar izrekamo prisrčno dobrodošlico v Mariboru in se veselimo večera, na katerem bomo proslavili dolgoletno povezanost umetnika z našo ustanovo ter živahne vezi, ki jih neguje z mladimi glasbeniki – kot posebni gostje večera bodo namreč nastopili mladi talenti Konservatorija za glasbo in balet Maribor!
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)

Povezava do originalnega članka

Pisma in razglednice iz preteklosti
2026-02-19 09:00 - 11:00 | Maribor center / Pokrajinski arhiv Maribor
Učenci bodo spoznali delovanje arhiva, pri čemer bo poseben poudarek namenjen starim razglednicam in pismom. Seznanili se bodo z arhivsko čitalnico ter načinom naročanja in uporabe arhivskega gradiva. Ogledali si bodo arhivsko skladišče, kjer bodo na policah poiskali škatlo z izbranimi razglednicami.
V razstavnem prostoru bodo učenci spoznali, kako so ljudje v preteklosti pisali pisma in razglednice, v restavratorski delavnici pa postopke konserviranja in popravljanja poškodovanega starega papirja. Ob koncu obiska bodo v prostorih arhiva sodelovali tudi v ustvarjalni delavnici Skok v prihodnost, v okviru katere bodo napisali in poslali pisma v prihodnost.
Kulturni dnevnik je za udeležence, organizirane šolske skupine, brezplačen projekt, ki je nastal z namenom, da spodbudimo šolajočo se mladino k lastnemu angažmaju in ustvarjanju ter obisku kulturnih ustanov, hkrati pa jim omogočimo, da čim bolje spoznajo različne poklice s področja kulture.

Povezava do originalnega članka

Predstavitev knjig in projekta: Osvobajamo heroje!
2026-02-19 18:00 - 23:30 | Maribor center / Vetrinjski dvor
Mariborska knjižnica sodeluje v mednarodnem projektu »Osvobajamo heroje: Izvajanje programa senzoričnih pravljičnih ur v evropskih javnih knjižnicah«. Projekt uvaja program senzoričnih pravljičnih ur za nevroatipične otroke v Sloveniji, Litvi, na Portugalskem in v Ukrajini, s čemer spodbuja ustvarjalnost, empatijo in socialno vključenost.
V okviru projekta je v sodelovanju 12 avtorjev in 12 ilustratorjev iz 4 držav nastala tudi bogato ilustrirana knjiga zgodb Pomoč za medveda in druge zgodbe, ki jo bomo predstavili v pogovoru s slovenskimi avtorji Igorjem Plohlom, Majdo Koren in Mašo Ogrizek.
S Sabino Mujkanovič iz Centra za sluh in govor Maribor se bomo pogovarjali tudi o metodološkem priročniku za pripovedovalce, ki knjigo spremlja.
Pripovedovalci Mariborske knjižnice pa bodo pogovore pospremili s senzoričnima pravljicama!
Vabljeni!

Povezava do originalnega članka

Mladinski družabni večer: Country line s Kajo
2026-02-19 19:00 - 22:00 | Kulturni inkubator
MLADINSKI DRUŽABNI VEČER 2/2026
COUNTRY LINE S KAJO
Četrtek, 19. februar 2026 // ob 19.00 // Kulturni inkubator
V četrtek, 19. februarja 2026, je ob 19. uri v Kulturnem inkubatorju ponovno čas za Mladinski družabni večer. Pridruži se nam na energični in kavbojsko obarvani delavnici country line plesa s Kajo!
Priložnost je popolna izbira za vse, ki radi poskusite nekaj novega, spoznate kul ljudi in se ob tem še malo razmigate. Na delavnici bomo skupaj osvojili osnovne korake in kratke koreografije country line plesa — plesa v vrsti, brez partnerja. Delavnica je primerna tudi za čiste začetnike.
Obljubimo: sproščeno vzdušje, top glasbo in veliko dobre volje!
S seboj prinesi udobna oblačila (morda pa kavbojke in kak kavbojski klobuk, če ga imaš pri roki – saj je vendarle čas pustovanja), čevlje z gladkim podplatom in nasmešek — za vse ostalo poskrbimo mi.
Število mest je omejeno, zato pohiti s prijavo na: eva.zunec@mkc.si
V kolikor želiš priti le na igranje družabnih iger, prijava ni potrebna – se samo oglasiš mimo!
Pridi zaplesat z nami in odkrij, kako noro zabaven je lahko country line ples. Se vidimo na plesišču!

Povezava do originalnega članka

41. Zimska plesna šola
2026-02-20 09:00 - 2026-02-23 19:30 | Karantena 30 Pobreška cesta Maribor, Upravna enota Maribor, 2000 Slovenia
Plesne delavnice za plesalce, pedagoge, koreografe in vse, ki jih zanima ples.
V času zimskih počitnic vabimo plesalce, pedagoge, koreografe in vse, ki jih zanima ples in gibanje, na razgibano plesno izkušnjo. Naša Zimska plesna šola ponuja pester nabor plesnih klasov in delavnic, primernih tako za popolne začetnike kot tudi za plesalce z bogatim predznanjem.
Program vključuje raznolike plesne vsebine za vse starostne skupine – udeleženci se lahko spoznajo z osnovami izbrane plesne zvrsti ali nadgradijo svoje obstoječe znanje. Namen šole je ne le izobraževanje, ampak tudi povezovanje plesalcev in plesnih društev ter ustvarjanje mednarodne, navdihujoče plesne skupnosti.
Pridruži se in doživi zimo polno plesa, učenja in kreativnega gibanja!

Povezava do originalnega članka

Branko Lipnik: Na postaji
2026-02-20 10:00 - 2026-02-27 15:00 | Maribor center / Preddvorana
Razstava
Razstava Branka Lipnika Na postaji odpira prostor tihih, spregledanih trenutkov sodobnega vsakdana, ujetih v žanrskih motivih železniških postaj in poti. Avtor v svojih slikah s postaj in potnikov, kot pravi sam, poskuša ujeti trenutek, ko je »potnik« v nenehnem vrvežu v pogovoru sam s seboj, pri čemer se iz intimnega doživetja rojevajo prizori z izrazito simboliko, od osamljenih figur do slutnje odhodov in prihodov.
Branko Lipnik se je rodil leta 1945 v Mariboru. Po srednji šoli se nimogel takoj odločiti za poklic, potoval je po svetu, delal v tekstilnih tovarnah, na avstrijskih avtocestah … To so bila hipijevska šestdeseta leta. Nato se je vpisal na Pedagoško akademijo v Mariboru, kjer je doštudiral likovno vzgojo. Leto in pol se je poskušal tudi na študiju arhitekture v Ljubljani. V Mariboru sta nanj najbolj vplivala profesorja Maks Kavčič in Lajči Pandur.
Po uspešnem šolanju ga je pot zanesla v Horjul. Takrat je bila tam šola še celodnevna. Poleg likovnega pouka je vodil še različne krožke. Z učenci je postavljal razstave njihovih izdelkov, igrali so v lutkovnih ali gledaliških predstavah in sodelovali pri različnih projektih: turističnih zloženkah, knjižicah, koledarjih, razstavah ob pomembnih obletnicah …
V Ljubljani je prišel v družbo slikarjev, z njimi odhajal na likovne kolonije in začel razstavljati. Vendar je raje iskal svoje slikarske poti. V Horjulski dolini je prišel v bolj tesen stik z naravo, a mariborskega mestnega utripa ni pozabil. Tako so motivi na njegovih slikah vzačetku mestne ulice, pogosto z osamljeno figuro ali dvema, stara hišna vrata, kasneje ribiške mreže in tihožitja, ciklus mostov in vedno bolj pokrajinske vedute brez arhitekture. Tu in tam se je spoprijel tudi s portretom, v zadnjem času pa išče svoj izraz v stiliziranem upodabljanju literarnih in drugih likov.

Povezava do originalnega članka

[Delavnica pisanja proze] PROZAIK
2026-02-20 17:00 - 20:00 | Kulturni inkubator
DELAVNICE PISANJA PROZE
PROZAIK
vsak tretji petek v mesecu v Kulturnem inkubatorju ob 17. uri
V petek, 20. februarja 2026, začnemo s serijo brezplačnih delavnic pisanja proze, ki jih bo izvajala mlada avtorica Tanja Špes. Delavnice bodo vsak tretji petek v mesecu ob 17. uri v Kulturnem inkubatorju in se začnejo v petek, 20. februarja 2026.
Vabimo te, da se nam pridružiš pri ustvarjanju prozaika! Glavni namen delavnic je razvijanje veščin pisanja proze in dajanje (vrstniške) povratne informacije na napisana besedila. Veščine pisanja bomo razvijali skozi različne kreativne vaje, dodali nekaj teoretične podlage, hkrati pa si bomo izmenjali mnenja na napisano, pa tudi predloge za branje.
Delavnice so namenjene vsem, ki bi želeli pisati prozo ali jo že pišete. Ustvarjalnih ali starostnih omejitev za udeležbo na srečanjih ni. Skupaj bomo pisali vsak tretji petek v mesecu, ob 17. uri, v prostorih MKC Maribor – Kulturni inkubator (Koroška cesta 18, 2000 Maribor). Eno srečanje bo trajalo tri ure. Začnemo v petek, 20. 2. 2026, ob 17. uri.
Delavnice so brezplačne, so pa potrebne predhodne prijave.

PRIJAVNI OBRAZEC

Tanja Špes (1992) je po poklicu psihologinja. S pisanjem kratkih zgodb se je pričela ukvarjati leta 2018, ko je bila ena izmed njenih kratkih zgodb nagrajena na mednarodnem natečaju Premio energheia.
Njene kratke zgodbe so bile trikrat med nominiranimi za najboljšo kratko zgodbo revije Sodobnost in objavljene v literarnih revijah Sodobnost, Spirala, Literatura, Mentor, Novi zvon, v antologiji sodobne slovenske kratke pripovedi mladih avtoric in avtorjev Polževi razmisleki ter v oddaji Literarni nokturno.
Leta 2023 je pri Cankarjevi založbi izšla njena zbirka kratkih zgodb Nedaleč stran. Trenutno pripravlja še eno zbirko kratkih zgodb, ki bo leta 2026 izšla pri Cankarjevi založbi.

Povezava do originalnega članka

Jure Pukl – Analog AI
2026-02-20 19:00 - 20:30 | Maribor center / Sodni stolp
Glasbena imitacija analogne umetne inteligence.
Zlomljeni tehnično dovršeni ritmi, sodobne lirične basovske linije, robusten zvok saksofona in nepredvidljiva improvizacija so govorica te nove zasedbe starih znancev. Njihov glasbeni izraz je odgovor na umetno inteligenco, saj vztrajajo pri tem, da je glasba še vedno najmočnejša, najlepša, najbolj divja, najbolj lirična in čutna, kadar jo izvajajo glasbeniki v trenutku in prostoru pred živim občinstvom. Vodja zasedbe Jure Pukl, ki je eden naših najuspešnejših glasbenikov v tujini, na turneji z zasedbo predstavlja novi album Analog AI, ki je izšel konec minulega leta pri švicarski založbi UNIT. ZASEDBA Jure Pukl • saksofon John Escreet • klavir Joe Sanders • bas Christian Lillinger • bobni

Povezava do originalnega članka
